|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: 8. | |
| UDŽBENIK: **Get to** **the Top 4** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 8.** | | ODELJENJE**:** | | DATUM**:** |
| Nastavna tema: | **Battle of the teens** | | | |
| Nastavna jedinica: | **Teen trends** | | | |
| Tip časa: | utvrđivanje | | | |
| Cilj časa: | Usvajanje jezičkih sadržaja koji se odnose na opisivanje odeće i stila odevanja. | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  -opisuju odeću i stil odevanja, izražavajući dopadanje i nedopadanje u nekoliko vezanih iskaza.  -primenjuju some/any u svakodnevnoj komunikaciji kada govore o količini  -razumeju kraći tekst na temu odeće i modnih trendova. | | | |
| Međupredmetnekompetencije: | odgovorno učešće u demokratskom društvu, komunikacija, kompetencija za učenje, saradnja, estetička | | | |
| Oblik rada: | frontalni, individualni, rad u paru i u grupi | | | |
| Nastavne metode: | demonstrativna, diskusija, dijaloška, rad na tekstu, audio-lingvalna | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | ČOS, srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik podstiče učenike na diskusiju vezanu za modne trendove. Učenici iznose primere modnih trendova, a nastavnik svoja iskustva u vreme kad je on bio tinejdžer.  **Udžbenik 14. strana, 1 Warm-up**  **A)** Nastavnik uvodi učenike u lekciju pitanjima:  *What kind of clothes do you usually wear when you go out?*  *Do you often borrow clothes from your friends?*  *Have you changed your style lately?*    Nastavnik zapisuje na tabli i objašnjava pojam *unisex*, a zatim postavlja dodatna pitanja:  *How many of your clothes are unisex?* | | | |
| **Glavni deo:**  (30 minuta) | **B)** Nastavnik postavlja pitanja:  *Do you ever borrow clothes from someone of the opposite sex? How often?*  *What kind of clothes do you borrow?*  Učenici čitaju pitanja, a nastavnik objašnjava nepoznate reči ukoliko ih ima.  Nastavnik pušta CD 1 (audio-zapis 10), prethodno objašnjavajući učenicima da će čuti dijalog između dvoje tinejdžera.  Učenici usmeno odgovaraju na pitanja u vežbanju.  **2 Vocabulary**  Učenici posmatraju prikazani kolaž sa različitim odevnim predmetima i imenuju odeću. Učenici zatim u paru povezuju nazive odevnih predmeta u vežbanju sa odgovarajućom slikom i upisuju brojeve pored naziva.  Sledi provera odgovora slušanjem CD 1(audio-zapis 11).  **Udžbenik 15. strana, 3 Read**  **A**) Učenici na osnovu naslova teksta pokušavaju da odgonetnu njegov sadržaj, a zatim čitaju tekst i u paru povezuju podnaslove sa odgovarajućim pasusima. Nastavnik pušta CD 1(audio-zapis 12) i proverava tačnost odgovora. Zatim postavlja dodatna pitanja kojima proverava razumevanje teksta:  *Who can wear chains? Everyone / Boys and girls.*  *Are plain T-shirts in or out of fashion? They are in fashion.*  *Did everyone use to wear jeans in the past? No. Only factory workers used to wear jeans in the past.*  *What should you be careful of when wearing trainers? You should always match them with the style and colour of your clothes.*  Ukoliko ima dovoljno vremena, nekoliko učenika čita delove teksta.  **B)** Učenici u paru odgovaraju na pitanja vezana za tekst, a zatim usmeno izveštavaju.  **4 Grammar**  Nastavnik daje učenicima dovoljno vremena da pročitaju primere i na osnovu njih dođu do zaključka o korišćenju brojivih i nebrojivih imenica, a zatim dopunjuje njihove zaključke i za dodatne primere i objašnjenja upućuje ih na odeljak Grammar Reference 108. strana. Nastavnik podstiče učenika da sami navedu svoje primere upotrebe *countable*  i *uncountable nouns*, a zatim učenici individualno rešavaju zadatak, zaokružujući tačan odgovor. Nastavnik ponavlja postupak za *some i any* i takođe upućuje učenike na Grammar Reference 109. strana.Sledi usmena provera odgovora. | | | |
| **Završni deo:**  (10 minuta) | **5 speak, udžbenik 97. strana**  Nastavnik deli učenike u grupe od po četvoro učenika. Učenici koriste tabelu na 97. strani u udžbeniku, međusobno postavljaju pitanja i zapisuju odgovore. Nastavnik prati tok aktivnosti i pomaže kada je neophodno. Nekoliko učenika iz različitih grupa na kraju aktivnosti usmeno izveštava o rezultatima mini istraživanja i stilu odevanja članova grupe.  **6 Write**  Dodatni zadatak: Učenici pišu kraći sastav na temu odevanja odgovarajući na neka od sledećih pitanja:  *What are your favourite clothes/accessories?*  *Do you make your own accessories?*  *What are they?*  *Do you decorate your own clothes? How?*  Ukoliko nastavnik proceni da nema dovoljno vremena da se zadatak realizuje na času, predlaže učenicima da sastav urade kod kuće.  **Domaćí zadatak:** Radna sveska 10. i 11. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |