|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: 8. | |
| UDŽBENIK: **Get to** **the Top 4** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 4.** | | ODELJENJE**:** | | DATUM**:** |
| Nastavna tema: | **Battle of the teens** | | | |
| Nastavna jedinica: | **Present Simple vs Present Progressive** | | | |
| Tip časa: | utvrđivanje | | | |
| Cilj časa: | Utvrđivanje i primena jezičkih sadržaja vezanih za radnje i situacije u sadašnjosti | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  - opisuju uobičajene aktivnosti  - razumeju jednostavnije tekstove u kojima se opisuju radnje i situacije u sadašnjosti  - opisuju svoje uobičajene i trenutne aktivnosti i diskutuju o budućim planovima  - razlikuju situacije u kojima se upotrebljavaju glagolska vremena *Present Simple i Present Progressive.* | | | |
| Međupredmetnekompetencije: | odgovorno učešće u demokratskom društvu, komunikacija, kompetencija za učenje | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, audio-lingvalna, rad na tekstu | | | |
| Nastavna sredstva: | CD, udžbenik, radna sveska | | | |
| Korelacija sa drugim predmetima: | srpski jezik i književnost | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Provera domaćeg zadatka.  Nastavnik podseća učenike šta su radili na prošlom času pitanjem: *What do boys and girls talk about on the phone in the text?*  Nastavnik prihvata odgovore i pomaže ukoliko je potrebno. | | | |
| **Glavni deo:**  (30 minuta) | **Udžbenik 9. strana, 4 Grammar**  Nastavnik upućuje učenike da pročitaju primere rečenica u vežbanju i podstiče ih da sami dođu do zaključka kada koristimo *Present Simple*, a kada *Present Progressive* i kako se grade. Učenici podvlače primere rečenica u ovim vremenima u tekstu sa prethodne strane, a zatim ih pojedinačno čitaju, tako što jedan učenik pročita rečenicu, a neko iz razreda definiše u kom je ona vremenu.  Nastavnik zapisuje na tablu: *I’m just playing my new computer game. Are you watching the game tonight?*  Nastavnik objašnjava prvu rečenicu da se dešava u trenutku govora, a druga za buduće značenje (*Present Progressive with future meaning*).  Zatim zapisuje na tabli rečenice: *She usually wears that awful green top. Teenagers spend a lot of time chatting on the phone. It starts at eight.*  Nastavnik daje dodatna objašnjenja u vezi sa njihovim korišćenjem i upućuje učenike na *Grammar reference* 106. i 107. strani.  Učenici u paru dopunjavaju rečenice odgovarajućim oblikom glagola, a zatim čitaju odgovore pred razredom.  **5 Listen**  **A)** Učenici slušaju razgovor troje tinejdžera i otkrivaju temu njihovog razgovora CD 1(audio-zapis 3, 4).  **B)** Učenici označavaju rečenice iz razgovora, tako što pored njih upisuju prvo slovo imena deteta koje je izgovorilo navedenu rečenicu. Sledi usmena provera odgovora. | | | |
| **Završni deo:**  (10 minuta) | **Radna sveska, 86. strana**  Nastavnik deli učenike u parove i objašnjava im zadatke. Nastavnik prati tok aktivnosti i pomaže ukoliko je potrebno. Sledi usmena provera zadataka.  **Domaći zadatak:**  B. i C. zadatak na 4. strani i D. zadatak na 5. strani. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |